Diari Oficial de la Generalitat Valenciana


Sumari del DOGV 8614, del 16-08-2019 (2019/8160)

RESOLUCIÓ de 9 d'agost de 2019, de la Direcció General de Qualitat Ambiental i Educació Ambiental, de delegació de l'exercici de competències en matèria d'avaluació d'impacte ambiental.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8614

Data del DOGV
:   16-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8160


Data del document
:   09-08-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 9 d'agost de 2019, de la Direcció General de Qualitat Ambiental i Educació Ambiental, de delegació de l'exercici de competències en matèria d'avaluació d'impacte ambiental. [2019/8160]  
El Decret 5/2019, de 16 de juny, del president de la Generalitat, determina el número i la denominació de les conselleries i les seues atribucions, trobant-se entre aquestes la Conselleria d'Agricultura, Desenvolupament Rural, Emergència Climàtica i Transició Ecològica.  
El Decret 7/2019, de 20 de juny, del president de la Generalitat, determina les secretàries autonòmiques de l'Administració del Consell, i el Decret 105/2019, de 5 de juliol, del Consell, estableix l'estructura orgànica bàsica de la Presidència i de les Conselleria de la Generalitat.  
D'altra banda, el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, aprovat mitjançant Decret 158/2015, de 18 de setembre, del Consell, en desenvolupament de l'estructura orgànica bàsica establida en el Decret 103/2015, de 7 de juliol, del Consell, va atribuir, en el seu article 13, la competència en matèria d'avaluació ambiental estratègica (plans i programes) i de projectes (avaluació d'impacte ambiental) a la Direcció General de Medi natural i d'Avaluació Ambiental i d'acord amb l'article 14, el desenvolupament d'aquestes funcions es va adscriure a una mateixa unitat administrativa.  
El Decret 105/2019, de 5 de juliol, del Consell, pel qual estableix l'estructura bàsica de la Presidència i de les Conselleries de la Generalitat (que deroga el Decret 103/2015, de 7 de juliol del Consell) atribueix la competència per a l'avaluació ambiental de projectes a la Direcció General de Qualitat i Educació Ambiental.  
Vist l'anterior, en tant no s'aprove un nou reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica i en aplicació del principi d'eficàcia que regeix l'actuació de les administracions públiques, es considera oportú adaptar-se a l'actual estructura administrativa per a dotar de major agilitat a la gestió del procediment d'avaluació d'impacte ambiental i, per tant, delegar les competències d'avaluació ambiental de projectes (avaluació d'impacte ambiental) en la Direcció General de Medi natural i Avaluació Ambiental.  
En virtut del que es disposa en l'article 63 de la Llei 5/1983, de 30 de desembre, del Consell, i en l'article 9 de la llei 40/2015, d'1 d'octubre de règim jurídic del sector públic, i amb l'aprovació per la Secretària Autonòmica d'Emergència Climàtica i Transició Ecològica, resolc:  
  
  
Primer. Delegació  
Delegar en la persona titular de la Direcció General de Medi natural i Avaluació Ambiental l'exercici de les competències d'avaluació ambiental de projectes (avaluació d'impacte ambiental).  
  
Segon. Revocació i avocació  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 9.6 de la Llei 40/2015, d'1 d'octubre, de règim jurídic del sector públic, així com en l'article 63.5 de la Llei del Consell. Les atribucions delegades en la present resolució podran ser reclamades en els termes i amb els requisits establits en l'article 10 de la citada llei 40/2015.  
  
  
Tercer. Constància expressa de la delegació  
En tots aquells supòsits en els quals es faça ús de la present delegació, haurà de fer-se constar expressament en la resolució o acte que s'adopte, considerant-se dictades per l'òrgan delegant, sense que, en cap cas, càpia la delegació de competències delegades.  
  
Quart. Entrada en vigor  
La present resolució de delegació de competències farà efecte a partir de l'endemà de la seua publicació en el Diari Oficial de la Generalitat Valenciana.  
  
València, 9 d'agost de 2019.- El director general de Qualitat i Educació Ambiental: Joan Piquer Huerga.